7. Uddannelse af indvandrerbørn (
- Før afstemningen:
Christa Prets
(DE) Hr. formand! Jeg vil fremlægge et mundtligt ændringsforslag, nemlig at ordet "lovlige" i punkt 5, 8 og 16 slettes, da det giver det indtryk, at børn, som ikke er registrerede, dvs. genstand for en igangværende asylprocedure, kan udelukkes fra undervisning. Vi vil undgå dette. Jeg foreslår, at ordet "lovlige" slettes, da ethvert barn har ret til undervisning, hvis han eller hun er registreret i et land.
Formanden
Hvis der ikke er indvendinger mod Christa Prets' ændringsforslag, vil vi naturligvis omhyggeligt gennemgå teksten endnu en gang på dette grundlag.
Stavros Lambrinidis
- (EN) Hr. formand! Jeg er ikke sikker på, om tolken sprang over det. Jeg hørte punkt 5 og 16. I punkt 8 anføres det også, at kun børn af "lovlige" indvandrere vil modtage undervisning. Jeg ønsker også ordet slettet her.
(Parlamentet vedtog ikke de mundtlige ændringsforslag)
